section_heading: Djelovanje neutrona, prisilne nuklearne pretvorbe
paragraph_text: Rezultati o raspršenju brzih neutrona na atomskim jezgrama potvrđuju prijašnje rezultate. Ukupan broj raspršenih elektrona možemo zorno prikazati kao i pri raspršenju alfa-čestica, udarnim presjekom. Raspršenje brzih neutrona je takvo kao da atomske jezgre predstavljaju male zapreke s površinom R<sup>2</sup>∙π, R je polumjer atomske jezgre. Udarni presjeci reda su veličina 10<sup>-28</sup> m<sup>2</sup>. To daje za promjer jezgre prihvatljivu veličinu od 10<sup>-14</sup> m. Pokusima se opaža, da se udarni presjeci povećavaju prema teškim jezgrama. Oni rastu kao A<sup>2/3</sup>, što znači da polumjer jezgre raste s A<sup>1/3</sup> u skladu s prijašnjim rezultatima.